# Επίσημη Εφημερίδα C 242A/22 Ι

| | ISSN 1977-0901 |
| --- | --- |
| Επίσημη Εφημερίδα
  της Ευρωπαϊκής Ένωσης | C 242A |
| | |
| Έκδοση στην ελληνική γλώσσα | Ανακοινώσεις και Πληροφορίες | 63ό έτος22 Ιουλίου 2020 |

ISSN 1977-0901

Επίσημη Εφημερίδα

της Ευρωπαϊκής Ένωσης

C 242A

Έκδοση στην ελληνική γλώσσα

Ανακοινώσεις και Πληροφορίες

63ό έτος22 Ιουλίου 2020

---

| Περιεχόμενα | Σελίδα |
| --- | --- |
| | V   Γνωστοποιήσεις |
| | ΔΙΟΙΚΗΤΙΚΕΣ ΔΙΑΔΙΚΑΣΙΕΣ |
| | Ευρωπαϊκή Αρχή Κινητών Αξιών και Αγορών |
| 2020/C 242 A/01 | Προκήρυξη κενής θέσης — Πρόεδρος της ESMA (γυναίκα/άνδρας) — Κωδ. αναφ.: ESMA/2020/VAC11/AD15 | 1 |

Περιεχόμενα

Σελίδα

V   Γνωστοποιήσεις

ΔΙΟΙΚΗΤΙΚΕΣ ΔΙΑΔΙΚΑΣΙΕΣ

Ευρωπαϊκή Αρχή Κινητών Αξιών και Αγορών

2020/C 242 A/01

Προκήρυξη κενής θέσης — Πρόεδρος της ESMA (γυναίκα/άνδρας) — Κωδ. αναφ.: ESMA/2020/VAC11/AD15

1

---

| EL | |
| --- | --- |

EL

---

V Γνωστοποιήσεις

ΔΙΟΙΚΗΤΙΚΕΣ ΔΙΑΔΙΚΑΣΙΕΣ

Ευρωπαϊκή Αρχή Κινητών Αξιών και Αγορών

| 22.7.2020 | EL | Επίσημη Εφημερίδα της Ευρωπαϊκής Ένωσης | CA 242/1 |
| --- | --- | --- | --- |

22.7.2020

EL

Επίσημη Εφημερίδα της Ευρωπαϊκής Ένωσης

CA 242/1

---

ΠΡΟΚΗΡΥΞΗ ΚΕΝΗΣ ΘΕΣΗΣ (1)

ΠΡΟΕΔΡΟΣ ΤΗΣ ESMA (ΓΥΝΑΙΚΑ/ΑΝΔΡΑΣ)

ΚΩΔ. ΑΝΑΦ.: ESMA/2020/VAC11/AD15

(2020/C 242 A/01)

| Τύπος σύμβασης | Έκτακτος υπάλληλος (2) |
| --- | --- |
| Ομάδα καθηκόντων και βαθμός | AD15 |
| Διάρκεια σύμβασης | 5 έτη, με δυνατότητα ανανέωσης άπαξ (3) |
| Τμήμα | ESMA/Ανώτατη Διοίκηση |
| Τόπος εργασίας | Παρίσι, Γαλλία |
| Προθεσμία υποβολής αιτήσεων | 2 Σεπτεμβρίου 2020 (23:59, τοπική ώρα Παρισιού) |
| Ο εφεδρικός πίνακας ισχύει έως | 31 Δεκεμβρίου 2021 |

Τύπος σύμβασης

Έκτακτος υπάλληλος (2)

Ομάδα καθηκόντων και βαθμός

AD15

Διάρκεια σύμβασης

5 έτη, με δυνατότητα ανανέωσης άπαξ (3)

Τμήμα

ESMA/Ανώτατη Διοίκηση

Τόπος εργασίας

Παρίσι, Γαλλία

Προθεσμία υποβολής αιτήσεων

2 Σεπτεμβρίου 2020 (23:59, τοπική ώρα Παρισιού)

Ο εφεδρικός πίνακας ισχύει έως

31 Δεκεμβρίου 2021

1.   Η ΑΡΧΗ

Η ESMA είναι ανεξάρτητη αρχή της ΕΕ που εδρεύει στο Παρίσι. Αποστολή της ESMA είναι η βελτίωση της προστασίας των επενδυτών και η προώθηση της σταθερής και εύρυθμης λειτουργίας των χρηματοπιστωτικών αγορών. Η εν λόγω αποστολή απορρέει από τον ιδρυτικό κανονισμό της ESMA (4) και περιλαμβάνει τρεις στόχους:

| — | Προστασία των επενδυτών: καλύτερη εξυπηρέτηση των αναγκών των καταναλωτών χρηματοοικονομικών προϊόντων και ενίσχυση των δικαιωμάτων τους ως επενδυτών, με παράλληλη αναγνώριση των ευθυνών τους, |
| --- | --- |

—

Προστασία των επενδυτών: καλύτερη εξυπηρέτηση των αναγκών των καταναλωτών χρηματοοικονομικών προϊόντων και ενίσχυση των δικαιωμάτων τους ως επενδυτών, με παράλληλη αναγνώριση των ευθυνών τους,

| — | Εύρυθμη λειτουργία των αγορών: προώθηση της ακεραιότητας, της διαφάνειας, της αποδοτικότητας και της εύρυθμης λειτουργίας των χρηματοπιστωτικών αγορών και εύρωστων υποδομών της αγοράς, και |
| --- | --- |

—

Εύρυθμη λειτουργία των αγορών: προώθηση της ακεραιότητας, της διαφάνειας, της αποδοτικότητας και της εύρυθμης λειτουργίας των χρηματοπιστωτικών αγορών και εύρωστων υποδομών της αγοράς, και

| — | Χρηματοοικονομική σταθερότητα: ενίσχυση του χρηματοοικονομικού συστήματος ώστε να αντιμετωπίζονται οι κλυδωνισμοί και οι δημοσιονομικές ανισορροπίες, με παράλληλη προώθηση της οικονομικής ανάπτυξης. |
| --- | --- |

—

Χρηματοοικονομική σταθερότητα: ενίσχυση του χρηματοοικονομικού συστήματος ώστε να αντιμετωπίζονται οι κλυδωνισμοί και οι δημοσιονομικές ανισορροπίες, με παράλληλη προώθηση της οικονομικής ανάπτυξης.

Η ESMA επιτυγχάνει τους στόχους αυτούς μέσω τεσσάρων δραστηριοτήτων: i) αξιολόγηση των κινδύνων για τους επενδυτές, τις αγορές και τη χρηματοοικονομική σταθερότητα, ii) κατάρτιση ενιαίου εγχειριδίου κανόνων για τις χρηματοπιστωτικές αγορές της ΕΕ, iii) προώθηση της εποπτικής σύγκλισης και iv) άμεση εποπτεία συγκεκριμένων χρηματοπιστωτικών οντοτήτων (5).

Η ESMA επιτελεί την αποστολή της στο πλαίσιο του Ευρωπαϊκού Συστήματος Χρηματοοικονομικής Εποπτείας (ΕΣΧΕ), μέσω της ενεργού συνεργασίας με τις εθνικές αρμόδιες αρχές (ιδιαίτερα με τις ρυθμιστικές αρχές των αγορών κινητών αξιών), καθώς και με την Ευρωπαϊκή Αρχή Τραπεζών (ΕΑΤ), την Ευρωπαϊκή Αρχή Ασφαλίσεων και Επαγγελματικών Συντάξεων (EIOPA) και το Ευρωπαϊκό Συμβούλιο Συστημικού Κινδύνου (ΕΣΣΚ). Η ESMA διαθέτει μια μοναδική θέση στο πλαίσιο του ΕΣΧΕ, διότι εστιάζει στη διάσταση των κινητών αξιών και των χρηματοπιστωτικών αγορών και στις γενικές ευρωπαϊκές πτυχές αυτών των στόχων.

Για περαιτέρω πληροφορίες, επισκεφθείτε τον δικτυακό τόπο της ESMA: http://www.esma.europa.eu

2.   ΠΕΡΙΓΡΑΦΗ ΘΕΣΗΣ ΚΑΙ ΠΛΑΙΣΙΟ ΕΡΓΑΣΙΑΣ

Η ESMA οργανώνει διαδικασία επιλογής για τη θέση του/της προέδρου της ESMA.

Ο/Η πρόεδρος της ESMA είναι ανεξάρτητος/-η επαγγελματίας πλήρους απασχόλησης, μέλος του προσωπικού της ESMA, η οποία έχει την έδρα της στο Παρίσι (Γαλλία). Είναι μέλος με δικαίωμα ψήφου και προεδρεύει του συμβουλίου εποπτών της ESMA και του διοικητικού συμβουλίου. Ο/Η πρόεδρος είναι το πρόσωπο της Αρχής και καθορίζει τον μακροπρόθεσμο στρατηγικό προσανατολισμό της Αρχής.

Η θητεία του προέδρου είναι πενταετής και άπαξ ανανεώσιμη.

Κύρια καθήκοντα

Ο/Η πρόεδρος της ESMA θα είναι υπεύθυνος/-η για την εκτέλεση των καθηκόντων που προβλέπονται στον κανονισμό για τη θέσπιση της ESMA (6), και συγκεκριμένα:

| — | προεδρεύει των συνεδριάσεων και καθορίζει την ημερησία διάταξη του συμβουλίου εποπτών και του συμβουλίου διοίκησης ESMA, |
| --- | --- |

—

προεδρεύει των συνεδριάσεων και καθορίζει την ημερησία διάταξη του συμβουλίου εποπτών και του συμβουλίου διοίκησης ESMA,

| — | προετοιμάζει τις εργασίες του συμβουλίου εποπτών, |
| --- | --- |

—

προετοιμάζει τις εργασίες του συμβουλίου εποπτών,

| — | ενεργεί ως επικεφαλής και εξωτερικός εκπρόσωπος της ESMA, |
| --- | --- |

—

ενεργεί ως επικεφαλής και εξωτερικός εκπρόσωπος της ESMA,

| — | αναπτύσσει τη στρατηγική της ESMA και εξασφαλίζει την επίτευξη των στόχων της ESMA, |
| --- | --- |

—

αναπτύσσει τη στρατηγική της ESMA και εξασφαλίζει την επίτευξη των στόχων της ESMA,

| — | εκπληρώνει ορισμένα σαφώς καθορισμένα καθήκοντα και αποφάσεις του συμβουλίου εποπτών, και |
| --- | --- |

—

εκπληρώνει ορισμένα σαφώς καθορισμένα καθήκοντα και αποφάσεις του συμβουλίου εποπτών, και

| — | συμμετέχει τουλάχιστον ετησίως σε ακρόαση ενώπιον του Ευρωπαϊκού Κοινοβουλίου και απαντά σε ερωτήσεις των μελών του. |
| --- | --- |

—

συμμετέχει τουλάχιστον ετησίως σε ακρόαση ενώπιον του Ευρωπαϊκού Κοινοβουλίου και απαντά σε ερωτήσεις των μελών του.

3.   ΕΠΑΓΓΕΛΜΑΤΙΚΑ ΠΡΟΣΟΝΤΑ ΚΑΙ ΛΟΙΠΕΣ ΑΠΑΙΤΗΣΕΙΣ

Α.   
  Κριτήρια επιλεξιμότητας

Για να είναι επιλέξιμοι, οι υποψήφιοι πρέπει, κατά την καταληκτική ημερομηνία υποβολής των αιτήσεων, να πληρούν όλα τα ακόλουθα κριτήρια επιλεξιμότητας:

| — | Να έχουν επίπεδο εκπαίδευσης που αντιστοιχεί σε ολοκληρωμένες πανεπιστημιακές σπουδές διάρκειας τουλάχιστον τεσσάρων ετών, πιστοποιούμενες με δίπλωμα (7)
  και, μετά την απόκτηση του πανεπιστημιακού διπλώματος, τουλάχιστον δεκαπέντε (15) έτη αποδεδειγμένης επαγγελματικής πείρας (8)

  Ήvc
  Να έχουν επίπεδο εκπαίδευσης που αντιστοιχεί σε ολοκληρωμένες πανεπιστημιακές σπουδές διάρκειας τουλάχιστον τριών ετών, πιστοποιούμενες με δίπλωμα (9)
  και, μετά την απόκτηση του πανεπιστημιακού διπλώματος, τουλάχιστον δεκαέξι (16) έτη αποδεδειγμένης επαγγελματικής πείρας (10) |
| --- | --- |

—

Να έχουν επίπεδο εκπαίδευσης που αντιστοιχεί σε ολοκληρωμένες πανεπιστημιακές σπουδές διάρκειας τουλάχιστον τεσσάρων ετών, πιστοποιούμενες με δίπλωμα (7)
  και, μετά την απόκτηση του πανεπιστημιακού διπλώματος, τουλάχιστον δεκαπέντε (15) έτη αποδεδειγμένης επαγγελματικής πείρας (8)

Ήvc

Να έχουν επίπεδο εκπαίδευσης που αντιστοιχεί σε ολοκληρωμένες πανεπιστημιακές σπουδές διάρκειας τουλάχιστον τριών ετών, πιστοποιούμενες με δίπλωμα (9)
  και, μετά την απόκτηση του πανεπιστημιακού διπλώματος, τουλάχιστον δεκαέξι (16) έτη αποδεδειγμένης επαγγελματικής πείρας (10)

| — | Να είναι υπήκοοι κράτους μέλους της Ευρωπαϊκής Ένωσης |
| --- | --- |

—

Να είναι υπήκοοι κράτους μέλους της Ευρωπαϊκής Ένωσης

| — | Να απολαύουν πλήρως των πολιτικών τους δικαιωμάτων (11) |
| --- | --- |

—

Να απολαύουν πλήρως των πολιτικών τους δικαιωμάτων (11)

| — | Οι υποψήφιοι πρέπει να έχουν εκπληρώσει τις υποχρεώσεις που τους επιβάλλονται από τη νομοθεσία της χώρας τους σε θέματα στρατολογίας |
| --- | --- |

—

Οι υποψήφιοι πρέπει να έχουν εκπληρώσει τις υποχρεώσεις που τους επιβάλλονται από τη νομοθεσία της χώρας τους σε θέματα στρατολογίας

| — | Να έχουν άριστη γνώση μίας από τις επίσημες γλώσσες της Ευρωπαϊκής Ένωσης (12) και ικανοποιητική γνώση (13) μίας ακόμη γλώσσας της Ευρωπαϊκής Ένωσης |
| --- | --- |

—

Να έχουν άριστη γνώση μίας από τις επίσημες γλώσσες της Ευρωπαϊκής Ένωσης (12) και ικανοποιητική γνώση (13) μίας ακόμη γλώσσας της Ευρωπαϊκής Ένωσης

| — | οι υποψήφιοι πρέπει να είναι σωματικά ικανοί για την άσκηση των καθηκόντων της θέσης (14)· |
| --- | --- |

—

οι υποψήφιοι πρέπει να είναι σωματικά ικανοί για την άσκηση των καθηκόντων της θέσης (14)·

| — | Να είναι σε θέση να ολοκληρώσουν την πλήρη πενταετή θητεία πριν να φτάσουν στην ηλικία συνταξιοδότησης (15). |
| --- | --- |

—

Να είναι σε θέση να ολοκληρώσουν την πλήρη πενταετή θητεία πριν να φτάσουν στην ηλικία συνταξιοδότησης (15).

Β.   
  Κριτήρια επιλογής

Στάδιο προκαταρκτικού ελέγχου

Οι αιτήσεις που πληρούν τα παραπάνω κριτήρια επιλεξιμότητας (μέρος A) αξιολογούνται ως προς τα απαραίτητα προσόντα (μέρος B.1). Οι υποψήφιοι που δεν ικανοποιούν όλα τα απαραίτητα προσόντα (μέρος B.1) αποκλείονται από τη διαδικασία επιλογής.

Οι υποψήφιοι που πληρούν όλα τα απαραίτητα προσόντα (μέρος Β.1) βαθμολογούνται ως προς τα επιθυμητά προσόντα (μέρος Β.2). Στο πλαίσιο αυτής της συγκριτικής αξιολόγησης των αιτήσεων, οι δέκα (10) κατ’ ανώτατο όριο επικρατέστεροι υποψήφιοι που συγκεντρώνουν την υψηλότερη βαθμολογία θα κληθούν σε συνέντευξη με την επιτροπή επιλογής.

B.1.   Απαραίτητα προσόντα

| α) | Τουλάχιστον δεκαπέντε (15) έτη εμπειρίας (που αποκτήθηκαν μετά το απαιτούμενο επίπεδο εκπαίδευσης, βλέπε μέρος 3Α), εκ των οποίων τουλάχιστον πέντε (5) έτη σε ανώτερη θέση στον τομέα αρμοδιότητας της ESMA· |
| --- | --- |

α)

Τουλάχιστον δεκαπέντε (15) έτη εμπειρίας (που αποκτήθηκαν μετά το απαιτούμενο επίπεδο εκπαίδευσης, βλέπε μέρος 3Α), εκ των οποίων τουλάχιστον πέντε (5) έτη σε ανώτερη θέση στον τομέα αρμοδιότητας της ESMA·

| β) | Άριστη ικανότητα γραπτής και προφορικής επικοινωνίας στην αγγλική γλώσσα (16). |
| --- | --- |

β)

Άριστη ικανότητα γραπτής και προφορικής επικοινωνίας στην αγγλική γλώσσα (16).

B.2.   Επιθυμητά προσόντα

| γ) | Άριστη γνώση και αποδεδειγμένη πείρα στις χρηματοπιστωτικές αγορές, τον δημοσιονομικό κανονισμό ή/και την εποπτεία/την επίβλεψη των αγορών κινητών αξιών σε εθνικό επίπεδο, σε επίπεδο ΕΕ ή σε διεθνές επίπεδο· |
| --- | --- |

γ)

Άριστη γνώση και αποδεδειγμένη πείρα στις χρηματοπιστωτικές αγορές, τον δημοσιονομικό κανονισμό ή/και την εποπτεία/την επίβλεψη των αγορών κινητών αξιών σε εθνικό επίπεδο, σε επίπεδο ΕΕ ή σε διεθνές επίπεδο·

| δ) | Άριστη κατανόηση της λειτουργίας των θεσμικών οργάνων της ΕΕ, των διαδικασιών λήψης αποφάσεων σε επίπεδο ΕΕ, καθώς και των ενωσιακών και διεθνών δραστηριοτήτων που είναι συναφείς με τις δραστηριότητες της ESMA |
| --- | --- |

δ)

Άριστη κατανόηση της λειτουργίας των θεσμικών οργάνων της ΕΕ, των διαδικασιών λήψης αποφάσεων σε επίπεδο ΕΕ, καθώς και των ενωσιακών και διεθνών δραστηριοτήτων που είναι συναφείς με τις δραστηριότητες της ESMA

| ε) | Άριστη γνώση του ενωσιακού πολιτικού και νομικού περιβάλλοντος και αποδεδειγμένη πείρα στον τομέα των διαπραγματεύσεων σε ευρωπαϊκό και/ή διεθνές επίπεδο |
| --- | --- |

ε)

Άριστη γνώση του ενωσιακού πολιτικού και νομικού περιβάλλοντος και αποδεδειγμένη πείρα στον τομέα των διαπραγματεύσεων σε ευρωπαϊκό και/ή διεθνές επίπεδο

| στ) | Πείρα στη διοίκηση οργανισμού με σημαντικά καθήκοντα και στόχους, καθώς και στην καθοδήγηση του οργανισμού για την επίτευξη των στόχων του· και |
| --- | --- |

στ)

Πείρα στη διοίκηση οργανισμού με σημαντικά καθήκοντα και στόχους, καθώς και στην καθοδήγηση του οργανισμού για την επίτευξη των στόχων του· και

| ζ) | Αιτιολόγηση του ενδιαφέροντος για την προκηρυχθείσα θέση. |
| --- | --- |

ζ)

Αιτιολόγηση του ενδιαφέροντος για την προκηρυχθείσα θέση.

B.3.   Συμπληρωματικές απαιτήσεις

| η) | Άριστες δεξιότητες επικοινωνίας και παρουσίασης καθώς και ικανότητα επικοινωνίας με σαφήνεια και παρουσίασης περίπλοκων θεμάτων με απλότητα, τόσο σε προφορικό όσο και σε γραπτό επίπεδο, είτε σε κοινό είτε στο πλαίσιο συναντήσεων με εσωτερικούς ή εξωτερικούς ενδιαφερόμενους φορείς· |
| --- | --- |

η)

Άριστες δεξιότητες επικοινωνίας και παρουσίασης καθώς και ικανότητα επικοινωνίας με σαφήνεια και παρουσίασης περίπλοκων θεμάτων με απλότητα, τόσο σε προφορικό όσο και σε γραπτό επίπεδο, είτε σε κοινό είτε στο πλαίσιο συναντήσεων με εσωτερικούς ή εξωτερικούς ενδιαφερόμενους φορείς·

| θ) | Άριστες ικανότητες δικτύωσης και διαπροσωπικές δεξιότητες, περιλαμβανομένης της ικανότητας συνεργασίας και διαπραγμάτευσης με υψηλόβαθμους εκπροσώπους κυβερνήσεων, καθώς και με συμφεροντούχους και εκπροσώπους του χρηματοοικονομικού κλάδου εντός και εκτός ΕΕ· |
| --- | --- |

θ)

Άριστες ικανότητες δικτύωσης και διαπροσωπικές δεξιότητες, περιλαμβανομένης της ικανότητας συνεργασίας και διαπραγμάτευσης με υψηλόβαθμους εκπροσώπους κυβερνήσεων, καθώς και με συμφεροντούχους και εκπροσώπους του χρηματοοικονομικού κλάδου εντός και εκτός ΕΕ·

| ι) | Αποδεδειγμένη ικανότητα να κατευθύνει τις συζητήσεις και να παράγει τις καλύτερες δυνατές αποφάσεις σε στρατηγικό και πολιτικό επίπεδο χωρίς να διακυβεύει τις παραγωγικές σχέσεις εργασίας με τα άλλα εμπλεκόμενα μέρη· και |
| --- | --- |

ι)

Αποδεδειγμένη ικανότητα να κατευθύνει τις συζητήσεις και να παράγει τις καλύτερες δυνατές αποφάσεις σε στρατηγικό και πολιτικό επίπεδο χωρίς να διακυβεύει τις παραγωγικές σχέσεις εργασίας με τα άλλα εμπλεκόμενα μέρη· και

| ια) | Ισχυρή αίσθηση ευθύνης, ακεραιότητα, πρωτοβουλία, αυτενέργεια και αφοσίωση σε οποιαδήποτε εργασία είναι προς το δημόσιο συμφέρον και προς όφελος ολόκληρης της ΕΕ. |
| --- | --- |

ια)

Ισχυρή αίσθηση ευθύνης, ακεραιότητα, πρωτοβουλία, αυτενέργεια και αφοσίωση σε οποιαδήποτε εργασία είναι προς το δημόσιο συμφέρον και προς όφελος ολόκληρης της ΕΕ.

Διαδικασία επιλογής

Οι υποψήφιοι που θα κληθούν (έως 10) στις συνεντεύξεις θα ενημερωθούν (στην επιστολή πρόσκλησης) για τη σύνθεση της επιτροπής επιλογής. Οι υποψήφιοι θα αξιολογηθούν κατά τη διάρκεια της συνέντευξης βάσει όλων των κριτηρίων επιλογής (μέρη B1 & B2 & B3).

Σε συνέχεια των συνεντεύξεων, θα συμπεριληφθούν έως έξι (6) υποψήφιοι στον κατάλογο προεπιλογής οι οποίοι και θα κληθούν σε συνέντευξη από το συμβούλιο εποπτών.

Αυτή η διαδικασία επιλογής είναι η βάση για την κατάρτιση του εφεδρικού πίνακα. Η συμπερίληψη στον κατάλογο προεπιλογής δεν εγγυάται πρόσληψη. Οι υποψήφιοι πρέπει να γνωρίζουν ότι ο εφεδρικός πίνακας μπορεί να δημοσιοποιηθεί μετά την έγκρισή του από την επιτροπή επιλογής.

Οι εργασίες και οι διαβουλεύσεις της επιτροπής επιλογής είναι αυστηρά εμπιστευτικές και οιαδήποτε επαφή με τα μέλη της απαγορεύεται αυστηρά. Οποιαδήποτε επικοινωνία υποψηφίου ή τρίτου που αποσκοπεί να επηρεάσει τα μέλη της επιτροπής επιλογής σχετικά με την επιλογή συνιστά λόγο αποκλεισμού από τη διαδικασία επιλογής.

Στο επόμενο στάδιο, οι υποψήφιοι που θα επιλεγούν (έως έξι) θα κληθούν να πραγματοποιήσουν παρουσίαση ενός θέματος (της οποίας θα ακολουθήσει συνέντευξη), το οποίο θα έχει προκαθοριστεί από το συμβούλιο εποπτών της ESMA.

Οι παρουσιάσεις και οι συνεντεύξεις θα πραγματοποιηθούν την ίδια ημέρα. Το θέμα της παρουσίασης θα γνωστοποιηθεί στους επιλεγέντες υποψηφίους στην πρόσκληση για τη συνέντευξη ενώπιον του συμβουλίου εποπτών.

Το συμβούλιο εποπτών, επικουρούμενο από την Επιτροπή, συντάσσει κατάλογο των επικρατέστερων υποψηφίων που διαθέτουν τα απαιτούμενα προσόντα για τη θέση του προέδρου της ESMA. Βάσει του καταλόγου των επικρατέστερων υποψηφίων, το Συμβούλιο εκδίδει απόφαση για τον διορισμό του προέδρου της ESMA, κατόπιν επιβεβαίωσης του Ευρωπαϊκού Κοινοβουλίου. Η προβλεπόμενη ημερομηνία έναρξης της σύμβασης είναι η 1η Απριλίου 2021.

Οι υποψήφιοι ενδέχεται να κληθούν και σε άλλες συνεντεύξεις ή/και δοκιμασίες, πέραν εκείνων που αναφέρονται ανωτέρω.

4.   ΔΕΟΝΤΟΛΟΓΙΚΕΣ ΥΠΟΧΡΕΩΣΕΙΣ

Ο/Η πρόεδρος της ESMA ενεργεί ανεξάρτητα και αντικειμενικά αποκλειστικά προς το συμφέρον της Ένωσης συνολικά και δεν ζητά ούτε λαμβάνει οδηγίες από τα θεσμικά όργανα ή τους οργανισμούς της Ένωσης, από οποιαδήποτε κυβέρνηση ή από οποιονδήποτε άλλο δημόσιο ή ιδιωτικό φορέα. Ο/Η πρόεδρος της ESMA συμμορφώνεται και προωθεί ενεργά την πολιτική σύγκρουσης συμφερόντων της ESMA για το προσωπικό της ESMA και τον κώδικα ορθής διοικητικής συμπεριφοράς της ESMA (17). Για όσο διάστημα εργάζεται στην ESMA και μετά την αποχώρησή του, υπόκειται στις απαιτήσεις του επαγγελματικού απορρήτου (18).

Οι υποχρεώσεις των υποψηφίων

Οι επιτυχείς υποψήφιοι που θα συμπεριληφθούν στον εφεδρικό κατάλογο (δηλαδή αυτοί από τους οποίους θα πάρει συνέντευξη το συμβούλιο εποπτών) θα ενημερωθούν ότι θα πρέπει να υποβάλουν δύο δηλώσεις: μια δήλωση σχετικά με τη σύγκρουση συμφερόντων και μια δήλωση σχετικά με την πρόθεσή τους να ενεργούν ανεξάρτητα για το δημόσιο συμφέρον και τηρώντας το επαγγελματικό απόρρητο (19).

Ο/Η επιλεγείς(-είσα) υποψήφιος(-α) θα κληθεί να δηλώσει στην ESMA τυχόν προσωπικά συμφέροντα, ιδίως οικογενειακά ή οικονομικά συμφέροντα ή άλλα συμφέροντα τρίτων (π.χ. σε σχέση με προηγούμενες θέσεις που κατείχε), τα οποία βλάπτουν ή θα μπορούσαν ενδεχομένως να βλάψουν την ανεξαρτησία του/της εάν διοριστεί ως πρόεδρος της ESMA και τα οποία μπορεί επομένως να οδηγήσουν σε οποιαδήποτε πραγματική, πιθανή ή αντιληπτή σύγκρουση συμφερόντων σχετική με τη θέση. Οι δηλώσεις συμφερόντων των υποψηφίων θα εξεταστούν σύμφωνα με την πολιτική σύγκρουσης συμφερόντων και δεοντολογίας της ESMA για το προσωπικό της17.

Υποχρεώσεις μετά την απασχόληση

Το άτομο που έχει υπηρετήσει ως πρόεδρος της ESMA θα οφείλει να ζητά άδεια από την ESMA (για δύο χρόνια μετά την αποχώρησή του από την ESMA) προτού αναλάβει οποιαδήποτε άλλη δραστηριότητα (20). Εάν η δραστηριότητα αυτή συνδέεται με την πραγματοποιηθείσα εργασία τους κατά τα τρία τελευταία έτη της υπηρεσίας τους στην ESMA, και αν η ESMA κρίνει ότι ενδέχεται να είναι ασυμβίβαστη με τα νόμιμα συμφέροντά της, η ESMA μπορεί είτε να την εγκρίνει υπό τους όρους που η ίδια κρίνει ενδεδειγμένους είτε να απαγορεύσει την άσκηση της δραστηριότητας αυτής. Δραστηριότητες που μπορεί να θέσουν τον/την πρόεδρο της ESMA σε κατάσταση σύγκρουσης συμφερόντων δεν θα εγκρίνονται.

5.   ΔΙΑΔΙΚΑΣΙΑ ΥΠΟΒΟΛΗΣ ΑΙΤΗΣΗΣ

Οι υποψήφιοι πρέπει να υποβάλουν αίτηση στέλνοντας τα ακόλουθα έγγραφα, εντός της καθορισμένης προθεσμίας, στη διεύθυνση vacancies@esma.europa.eu

| — | Η αίτηση πρέπει να περιλαμβάνει: βιογραφικό σημείωμα (σύμφωνα με το υπόδειγμα ευρωπαϊκού βιογραφικού) (21) και επιστολή εκδήλωσης ενδιαφέροντος στα αγγλικά (γλώσσα εργασίας της ESMA) |
| --- | --- |

—

Η αίτηση πρέπει να περιλαμβάνει: βιογραφικό σημείωμα (σύμφωνα με το υπόδειγμα ευρωπαϊκού βιογραφικού) (21) και επιστολή εκδήλωσης ενδιαφέροντος στα αγγλικά (γλώσσα εργασίας της ESMA)

| — | Τα έγγραφα της αίτησης πρέπει να επισημαίνονται αναλόγως με τον αριθμό αναφοράς της προκήρυξης κενής θέσης (δείτε τα παρακάτω υποδείγματα). |
| --- | --- |

—

Τα έγγραφα της αίτησης πρέπει να επισημαίνονται αναλόγως με τον αριθμό αναφοράς της προκήρυξης κενής θέσης (δείτε τα παρακάτω υποδείγματα).

Βιογραφικό σημείωμα σύμφωνα με το υπόδειγμα ευρωπαϊκού βιογραφικού (22), αποθηκευμένο με τη μορφή:

ESMA_2020_VAC11_AD15_FAMILY NAME_First name_CV

Επιστολή εκδήλωσης ενδιαφέροντος, έκτασης 2 σελίδων κατά ανώτατο όριο, στην οποία αναλύονται το ενδιαφέρον και τα κίνητρα του υποψηφίου για τη συγκεκριμένη θέση, αποθηκευμένη με τη μορφή:

ESMA_2020_VAC11_AD15_FAMILY NAME_First name_Motivation letter

Στο θέμα του μηνύματος ηλεκτρονικού ταχυδρομείου πρέπει να αναγράφεται η ένδειξη:

ESMA_2020_VAC11_AD15_FAMILY NAME_First name

Τα έγγραφα της αίτησης πρέπει να συμπληρωθούν στα Αγγλικά (23). Για να ληφθούν υπόψη οι αιτήσεις, θα πρέπει να παραληφθούν έως τις 23:59:59 (ώρα Κεντρικής Ευρώπης) την καταληκτική ημερομηνία υποβολής των αιτήσεων. Συνιστούμε στους υποψηφίους να υποβάλουν τις αιτήσεις τους αρκετά πριν από την καταληκτική ημερομηνία, προκειμένου να αποφευχθούν πιθανά προβλήματα.

Συμβουλευτείτε το έγγραφο Οδηγίες για υποψηφίους για οδηγίες σχετικά με τη συμπλήρωση της αίτησής σας.

Η αλληλογραφία θα πραγματοποιείται μέσω ηλεκτρονικού ταχυδρομείου και, ως εκ τούτου, οι υποψήφιοι θα πρέπει να διασφαλίσουν ότι η διεύθυνση ηλεκτρονικού ταχυδρομείου είναι ορθή και ότι ελέγχεται τακτικά.

Οι υποψήφιοι θα αξιολογηθούν με βάση τα κριτήρια επιλεξιμότητας και επιλογής που καθορίζονται στην προκήρυξη κενής θέσης (όπως αναλύονται στο μέρος 3), τα οποία πρέπει να πληρούνται κατά την ημερομηνία λήξης της προθεσμίας υποβολής αιτήσεων.

Η ESMA εφαρμόζει πολιτική ίσων ευκαιριών.

6.   ΣΥΝΟΨΗ ΤΩΝ ΟΡΩΝ ΑΠΑΣΧΟΛΗΣΗΣ

| — | Στους επιτυχόντες εξωτερικούς υποψηφίους μπορεί να προσφερθεί σύμβαση απασχόλησης πενταετούς διάρκειας, υπό καθεστώς έκτακτου υπαλλήλου 2(α) με μία πιθανή παράταση (24). |
| --- | --- |

—

Στους επιτυχόντες εξωτερικούς υποψηφίους μπορεί να προσφερθεί σύμβαση απασχόλησης πενταετούς διάρκειας, υπό καθεστώς έκτακτου υπαλλήλου 2(α) με μία πιθανή παράταση (24).

| — | Οι επιτυχόντες εξωτερικοί υποψήφιοι θα προσληφθούν στον αντίστοιχο βαθμό και θα καταταχθούν στο κλιμάκιο 1 ή 2. |
| --- | --- |

—

Οι επιτυχόντες εξωτερικοί υποψήφιοι θα προσληφθούν στον αντίστοιχο βαθμό και θα καταταχθούν στο κλιμάκιο 1 ή 2.

| Βαθμός/κλιμάκιο | Ελάχιστες απαιτήσεις για κατάταξη στο κλιμάκιο (25)


  (απαιτούμενο επίπεδο πανεπιστημιακών σπουδών + ελάχιστος αριθμός ετών πείρας μετά την αποφοίτηση από το πανεπιστήμιο) | Καθαρός μηνιαίος μισθός χωρίς επιδόματα (26)


  (EUR) | Καθαρός μηνιαίος μισθός, συμπεριλαμβανομένων των ειδικών/οικογενειακών επιδομάτων (27)


  (EUR) |
| --- | --- | --- | --- |
| AD15 κλιμάκιο 1 | πτυχίο πανεπιστημίου τετραετούς φοίτησης + 15 χρόνια εμπειρίας | 12 695 | 17 740 |
| AD15 κλιμάκιο 2 | πτυχίο πανεπιστημίου τετραετούς φοίτησης + 21 χρόνια εμπειρίας | 13 050 | 18 227 |

Βαθμός/κλιμάκιο

Ελάχιστες απαιτήσεις για κατάταξη στο κλιμάκιο (25)

(απαιτούμενο επίπεδο πανεπιστημιακών σπουδών + ελάχιστος αριθμός ετών πείρας μετά την αποφοίτηση από το πανεπιστήμιο)

Καθαρός μηνιαίος μισθός χωρίς επιδόματα (26)

(EUR)

Καθαρός μηνιαίος μισθός, συμπεριλαμβανομένων των ειδικών/οικογενειακών επιδομάτων (27)

(EUR)

AD15 κλιμάκιο 1

πτυχίο πανεπιστημίου τετραετούς φοίτησης + 15 χρόνια εμπειρίας

12 695

17 740

AD15 κλιμάκιο 2

πτυχίο πανεπιστημίου τετραετούς φοίτησης + 21 χρόνια εμπειρίας

13 050

18 227

Οικονομικοί όροι

| — | Ως πρόεδρος της ESMA, ο/η επιτυχών-ούσα υποψήφιος/-α δικαιούται να λάβει επίδομα θέσης ευθύνης (4,2 % του βασικού μισθού), υπό την προϋπόθεση ότι θα ολοκληρώσει επιτυχώς τη δοκιμαστική περίοδο 9 μηνών. |
| --- | --- |

—

Ως πρόεδρος της ESMA, ο/η επιτυχών-ούσα υποψήφιος/-α δικαιούται να λάβει επίδομα θέσης ευθύνης (4,2 % του βασικού μισθού), υπό την προϋπόθεση ότι θα ολοκληρώσει επιτυχώς τη δοκιμαστική περίοδο 9 μηνών.

| — | Οι μισθοί που καταβάλλονται από την ESMA είναι εκείνοι που ισχύουν για όλα τα μέλη του προσωπικού της ΕΕ. Υπόκεινται στον διορθωτικό συντελεστή για τη Γαλλία (επί του παρόντος 117,7 %). |
| --- | --- |

—

Οι μισθοί που καταβάλλονται από την ESMA είναι εκείνοι που ισχύουν για όλα τα μέλη του προσωπικού της ΕΕ. Υπόκεινται στον διορθωτικό συντελεστή για τη Γαλλία (επί του παρόντος 117,7 %).

| — | Οι μισθοί απαλλάσσονται από την εθνική φορολογία, υπόκεινται ωστόσο σε κρατήσεις υπέρ της Ευρωπαϊκής Ένωσης στην πηγή. |
| --- | --- |

—

Οι μισθοί απαλλάσσονται από την εθνική φορολογία, υπόκεινται ωστόσο σε κρατήσεις υπέρ της Ευρωπαϊκής Ένωσης στην πηγή.

| — | Ανάλογα με την ατομική οικογενειακή κατάσταση και τον τόπο καταγωγής του/της, ο/η επιτυχών/-ούσα ενδεχομένως να δικαιούται: επίδομα αποδημίας (16 % του βασικού μισθού), επίδομα στέγης, επίδομα συντηρούμενου τέκνου, σχολικό επίδομα, προσχολικό επίδομα, αποζημίωση εγκατάστασης, αποζημίωση εξόδων μετακόμισης, αρχική προσωρινή ημερήσια αποζημίωση επιβίωσης και άλλες παροχές. |
| --- | --- |

—

Ανάλογα με την ατομική οικογενειακή κατάσταση και τον τόπο καταγωγής του/της, ο/η επιτυχών/-ούσα ενδεχομένως να δικαιούται: επίδομα αποδημίας (16 % του βασικού μισθού), επίδομα στέγης, επίδομα συντηρούμενου τέκνου, σχολικό επίδομα, προσχολικό επίδομα, αποζημίωση εγκατάστασης, αποζημίωση εξόδων μετακόμισης, αρχική προσωρινή ημερήσια αποζημίωση επιβίωσης και άλλες παροχές.

Άδεια, σύνταξη και ασφάλιση υγείας

| — | Δικαίωμα ετήσιας άδειας δύο ημερών ανά ημερολογιακό μήνα συν επιπλέον ημέρες για την ηλικία και τον βαθμό, συν 2,5 ημέρες άδειας διαμονής στη χώρα καταγωγής, ανάλογα με την περίπτωση, επιπλέον των 17 κατά μέσο όρο ημερών αργίας της ESMA ανά έτος. |
| --- | --- |

—

Δικαίωμα ετήσιας άδειας δύο ημερών ανά ημερολογιακό μήνα συν επιπλέον ημέρες για την ηλικία και τον βαθμό, συν 2,5 ημέρες άδειας διαμονής στη χώρα καταγωγής, ανάλογα με την περίπτωση, επιπλέον των 17 κατά μέσο όρο ημερών αργίας της ESMA ανά έτος.

| — | Συνταξιοδοτικό πρόγραμμα της ΕΕ (μετά από 10 έτη υπηρεσίας). |
| --- | --- |

—

Συνταξιοδοτικό πρόγραμμα της ΕΕ (μετά από 10 έτη υπηρεσίας).

| — | Κοινό σύστημα υγειονομικής ασφάλισης της ΕΕ (JSIS), ασφαλιστική κάλυψη ατυχήματος και επαγγελματικής ασθένειας, επίδομα ανεργίας και αναπηρίας, και |
| --- | --- |

—

Κοινό σύστημα υγειονομικής ασφάλισης της ΕΕ (JSIS), ασφαλιστική κάλυψη ατυχήματος και επαγγελματικής ασθένειας, επίδομα ανεργίας και αναπηρίας, και

| — | Γενική και σχετική τεχνική κατάρτιση και ευκαιρίες επαγγελματικής εξέλιξης. |
| --- | --- |

—

Γενική και σχετική τεχνική κατάρτιση και ευκαιρίες επαγγελματικής εξέλιξης.

Για περισσότερες πληροφορίες, ανατρέξτε στη σελίδα Careers της ESMA:

https://www.esma.europa.eu/about-esma/careers

7.   ΠΡΟΣΤΑΣΙΑ ΔΕΔΟΜΕΝΩΝ

Η επεξεργασία των δεδομένων προσωπικού χαρακτήρα των υποψηφίων πραγματοποιείται σύμφωνα με τον κανονισμό (ΕΕ) 2018/1725 του Ευρωπαϊκού Κοινοβουλίου και του Συμβουλίου (28). Αυτό ισχύει ιδίως όσον αφορά την εμπιστευτικότητα και την ασφάλεια των δεδομένων αυτών. Για περισσότερες πληροφορίες, ανατρέξτε στη δήλωση περί απορρήτου σχετικά με τις διαδικασίες πρόσληψης.

Η ESMA θα λάβει όλα τα απαραίτητα μέτρα για τη διασφάλιση της εμπιστευτικότητας της διαδικασίας, ωστόσο δεν μπορεί να αποκλειστεί το ενδεχόμενο οι υποψήφιοι να συναντηθούν την ημέρα της συνέντευξης.

---

(1)  Η προκήρυξη κενής θέσης είναι διαθέσιμη στις επίσημες γλώσσες της Ευρωπαϊκής Ένωσης. Σε περίπτωση τυχόν ανακολουθίας, η έκδοση στην αγγλική γλώσσα είναι η πρωτότυπη και υπερισχύει, ενώ οι υπόλοιπες γλωσσικές εκδόσεις αποτελούν μεταφράσεις αποκλειστικά για ενημερωτικούς σκοπούς.

(2)  Σύμφωνα με το άρθρο 2 στοιχείο στ) του καθεστώτος που εφαρμόζεται επί του λοιπού προσωπικού (ΚΛΠ) της Ευρωπαϊκής Ένωσης.

(3)  Η θητεία του προέδρου της ESMA είναι πενταετής και άπαξ ανανεώσιμη. Η δοκιμαστική περίοδος για την πρώτη σύμβαση είναι εννέα μήνες.

(4)  Κανονισμός (ΕΕ) αριθ. 1095/2010 του Ευρωπαϊκού Κοινοβουλίου και του Συμβουλίου, της 24ης Νοεμβρίου 2010, σχετικά με τη σύσταση Ευρωπαϊκής Εποπτικής Αρχής (Ευρωπαϊκή Αρχή Κινητών Αξιών και Αγορών), την τροποποίηση της απόφασης αριθ. 716/2009/ΕΚ και την κατάργηση της απόφασης 2009/77/ΕΚ (ΕΕ L 331 της 15.12.2010, σ. 84).

(5)  https://www.esma.europa.eu/about-esma/who-we-are

https://www.esma.europa.eu/about-esma/esma-in-short/esma-organigramme

(6)  Κανονισμός (ΕΕ) αριθ. 1095/2010

(7)  Θα ληφθούν υπόψη αποκλειστικά τίτλοι σπουδών που έχουν χορηγηθεί από κράτη μέλη της ΕΕ ή για τους οποίους έχουν εκδοθεί πιστοποιητικά ισοδυναμίας από τις αρχές κράτους μέλους της ΕΕ.

(8)  Για περισσότερες πληροφορίες σχετικά με τον υπολογισμό της προϋπηρεσίας, ανατρέξτε στο έγγραφο «Candidates Guidelines» (Κατευθυντήριες γραμμές για υποψηφίους) που είναι δημοσιευμένο στον δικτυακό τόπο της ESMA https://www.esma.europa.eu/about-esma/careers.

(9)  Βλέπε υποσημείωση 7.

(10)  Βλέπε υποσημείωση 8.

(11)  Πριν προσληφθεί, ο/η επιτυχών/-ούσα υποψήφιος/-α θα κληθεί να προσκομίσει βεβαίωση της αστυνομίας, που να βεβαιώνει ότι έχει λευκό ποινικό μητρώο.

(12)  Οι επίσημες γλώσσες της ΕΕ είναι: αγγλικά, βουλγαρικά, γαλλικά, γερμανικά, δανικά, ελληνικά, εσθονικά, ιρλανδικά, ισπανικά, ιταλικά, κροατικά, λετονικά, λιθουανικά, μαλτέζικα, ολλανδικά, ουγγρικά, πολωνικά, πορτογαλικά, ρουμανικά, σλοβακικά, σλοβενικά, σουηδικά, τσεχικά και φινλανδικά.

(13)  Τουλάχιστον σε επίπεδο Β2, σύμφωνα με το Κοινό Ευρωπαϊκό Πλαίσιο Αναφοράς για τις γλώσσες:

Http://europass.cedefop.europa.eu/el/resources/european-language-levels-cefr.

Η γνώση της δεύτερης γλώσσας της ΕΕ των υποψηφίων που θα κληθούν σε συνέντευξη θα εξεταστεί σε προφορικό επίπεδο.

(14)  Πριν από την πρόσληψη, ο/η επιτυχών/-ούσα υποψήφιος/-α θα υποβληθεί σε εξετάσεις από το ιατρικό κέντρο της ESMA προκειμένου να διασφαλιστεί ότι πληροί τις απαιτήσεις του άρθρου 12 παράγραφος 2 στοιχείο δ) του καθεστώτος που εφαρμόζεται επί του λοιπού προσωπικού της Ευρωπαϊκής Ένωσης (ΚΛΠ).

(15)  Η ηλικία συνταξιοδότησης των έκτακτων υπαλλήλων ορίζεται ως εκείνη που συμπληρώνεται στο τέλος του μηνός κατά τον οποίο ο υπάλληλος φθάνει στην ηλικία των 66 ετών.

(16)  Τα αγγλικά πρέπει να είναι σε επίπεδο τουλάχιστον Β2 https://europass.cedefop.europa.eu/resources/european-language-levels-cefr

Η γλώσσα εργασίας της ESMA είναι η αγγλική, σύμφωνα με την απόφαση ESMA/2011/MB/3 της 11.1.2011 του συμβουλίου διοίκησης της ESMA. Η παρούσα απόφαση θέτει σε εφαρμογή το άρθρο 73 παράγραφος 2 του κανονισμού (ΕΕ) αριθ. 1095/2010 σχετικά με τη σύσταση της ESMA.

(17)  Όλες οι πληροφορίες σχετικά με τους κανόνες σύγκρουσης συμφερόντων που ισχύουν για τον/την πρόεδρο της ESMA είναι διαθέσιμες εδώ: https://www.esma.europa.eu/about-esma/governance/ethics-and-conflict-interests.

(18)  Βλέπε τα άρθρα 11, 16 και 17 του κανονισμού υπηρεσιακής κατάστασης της ΕΕ και άρθρο 11 του καθεστώτος που εφαρμόζεται στο λοιπό προσωπικό, καθώς και το άρθρο 70 του κανονισμού (ΕΕ) αριθ. 1095/2010 σχετικά με τη σύσταση της ESMA.

(19)  Σύμφωνα με τα άρθρα 11 και 11α του κανονισμού υπηρεσιακής κατάστασης και το άρθρο 11 του καθεστώτος που εφαρμόζεται στο λοιπό προσωπικό των Ευρωπαϊκών Κοινοτήτων.

(20)  Βλέπε συγκεκριμένα τον τέταρτο τίτλο της απόφασης C(2018) 4048 final της Επιτροπής, της 29ης Ιουνίου 2018, σχετικά με τις εξωτερικές δραστηριότητες και τους διορισμούς και την επαγγελματική απασχόληση μετά την έξοδο από την Υπηρεσία, όπως ενσωματώθηκε στην πολιτική σύγκρουσης συμφερόντων της ESMA.

(21)  http://europass.cedefop.europa.eu/el/documents/curriculum-vitae

(22)  http://europass.cedefop.europa.eu/el/documents/curriculum-vitae

(23)  Η γλώσσα εργασίας της ESMA είναι η αγγλική, σύμφωνα με την απόφαση ESMA/2011/MB/3 της 11.1.2011 που εκδόθηκε από το συμβούλιο διοίκησης της ESMA. Η παρούσα απόφαση θέτει σε εφαρμογή το άρθρο 73 παράγραφος 2 του κανονισμού (ΕΕ) αριθ. 1095/2010 σχετικά με τη σύσταση της ESMA.

(24)  Παρατάθηκε μία φορά από το Συμβούλιο της Ευρωπαϊκής Ένωσης, κατόπιν προτάσεως του συμβουλίου εποπτών και με τη συνδρομή της Επιτροπής, και λαμβάνοντας υπόψη την αξιολόγηση από το συμβούλιο εποπτών.

(25)  απόφαση ESMA-2014/MB-14 του συμβουλίου διοίκησης της ESMA για τη θέσπιση γενικών εκτελεστικών διατάξεων σχετικά με τα κριτήρια που ισχύουν για την κατάταξη σε κλιμάκιο κατά τον διορισμό ή την πρόσληψη — Απόφαση της Επιτροπής (C(2013) 8970 της 16.12.2013): https://www.esma.europa.eu/sites/default/files/library/decision_on_classification_in_step_2013.pdf

(26)  Εκτίμηση του καθαρού μισθού, συμπεριλαμβανομένου του διορθωτικού συντελεστή για τη Γαλλία και της παρακράτησης φόρου, και των εισφορών κοινωνικής ασφάλισης, χωρίς να περιλαμβάνονται επιδόματα (η συγκεκριμένη εκτίμηση αφορά υποψήφιο που είναι άγαμος και δεν δικαιούται επίδομα αποδημίας στη Γαλλία).

(27)  Εκτίμηση του καθαρού μισθού που περιλαμβάνει τον διορθωτικό συντελεστή για τη Γαλλία, την παρακράτηση φόρου και εισφορών κοινωνικής ασφάλισης και τα επιδόματα (στη συγκεκριμένη εκτίμηση συμπεριλήφθηκε επίδομα αποδημίας, επίδομα στέγης και επίδομα ενός συντηρούμενου τέκνου). Σε κάθε περίπτωση, τα επιδόματα εξαρτώνται από την προσωπική κατάσταση του υποψηφίου.

(28)  Κανονισμός (ΕΕ) 2018/1725 του Ευρωπαϊκού Κοινοβουλίου και του Συμβουλίου, της 23ης Οκτωβρίου 2018, για την προστασία των φυσικών προσώπων έναντι της επεξεργασίας δεδομένων προσωπικού χαρακτήρα από τα θεσμικά και λοιπά όργανα και τους οργανισμούς της Ένωσης και την ελεύθερη κυκλοφορία των δεδομένων αυτών, και για την κατάργηση του κανονισμού (ΕΚ) αριθ. 45/2001 και της απόφασης αριθ. 1247/2002/ΕΚ (ΕΕ L 295 της 21.11.2018, σ. 39).

---